สวัสดีค่ะคืออยากทราบว่าทำไมหลังหมดประจำเดือนดิฉันถึงเป็นเชื้อราในช่องคลอดตลอดเลยคะ พอหมดประจำเดือนปุ๊ปก็เป็น ดิฉันก็ดูแลรักษาอย่างดีแต่ไม่เข้าใจทำไมเป็นไม่หาย เคยใช้ยาสอดคาเนตเทนแต่ก็กลับมาเป็นอีก อยากทราบว่าโรคนี้มันมีโอกาสหายไหมคะ ต้องดูแลรักษายังไง ทานยาอะไร เครียดมากค่ะ
สวัสดีค่ะ การติดเชื้อราในช่องคลอดสาเหตุคือการเพิ่มจำนวนของเชื้อราในช่องคลอดมากผิดปกติ จากการที่สภาวะแวดล้อมในช่องคลอดเสียสมดุล ไม่ใช่โรคติดต่อทางเพศสัมพันธ์ อาจเกิดจาก-การสวนล้างช่องคลอด-การกินยาฆ่าเชื้อติดต่อกันนานๆ-เป็นเบาหวาน-การรักษาด้วยวิธีฮอร์โมนบำบัดหรือการรับประทานยาคุมกำเนิดในปริมาณสูง-การติดเชื้อเอชไอวี (HIV)อาการคือมาด้วยตกขาวจำนวนมากสีขาวข้นเป็นก้อนคล้ายนมบูด คันและระคายเคืองช่องคลอด อาจเป็นเรื้อรัง และเป็นๆหายๆได้ถ้ายังไม่ได้แก้ไขสาเหตุที่เป็นไปได้ดังกล่าวไป การรักษาคือการใช้ยาต้านเชื้อราแบบเหน็บเข้าที่ช่องคลอด 7 วันติดต่อกันหรือยาฆ่าเชื้อราแบบรับประทาน โดยสูตินรีแพทย์จะเป็นผู้ช่วยเลือกวิธีการรักษาตามความเหมาะสมโดยดูจากความรุนแรงของโรคการดูแลตัวเองเบื้องต้น ทำความสะอาดอวัยวะเพศด้วยน้ำเปล่าสะอาด 2 ครั้งเช้าเย็น ไม่สวนล้างช่องคลอด งดการมีเพศสัมพันธ์ ใส่เสื้อผ้าที่โปร่ง ไม่อับชื้นไม่รัดจนเกินไป และควรไปพบสูตินรีแพทย์หากเป็นๆหายๆ เพราะต้องหาสาเหตุแล้วแก้ไขค่ะ